****

 ****

**Програма „Развитие на човешките ресурси“ 2021-2027 г.**

 *Проект BG05SFPR002-2.012-0197-СО1 „Иновативни здравно – социални услуги в община Иваново”, Процедура чрез директно предоставяне на безвъзмездна финансова помощ BG05SFPR002-2.012 „ИНОВАТОВНИ ЗДРАВНО-СОЦИАЛНИ УСЛУГИ ” по Програма „Развитие на човешките ресурси” 2021-2027, Съфинансирано от Европейския съюз чрез Европейския социален фонд плюс”*

**ОБЩИНА ИВАНОВО стартира процедура за предоставяне на иновативни здравно-социални услуги**

**ИНФОРМАЦИЯ ЗА ПРОЕКТ *„*ИНОВАТИВНИ ЗДРАВНО - СОЦИАЛНИ УСЛУГИ В ОБЩИНА ИВАНОВО”**

Програма: **„Развитие на човешките ресурси“ 2021-2027 г.**

## Приоритетни оси: **Социално включване и равни възможности**

Код на процедурата: **BG05SFPR002-2.012**

Наименование на проекта: **„Иновативни здравно – социални услуги в община Иваново”**

Дата на стартиране: **01.06.2025 г.**

Срок на изпълнение: **24 месеца**

**Кратко описание на проекта:** Проектното предложение цели да се подобри предоставянето на интегрирани здравно-социални услуги в домашна среда за нуждаещи се самотноживеещи лица с увреждания и възрастни хора в невъзможност за самообслужване на територията на община Иваново.

 Допустимите целеви групи включват самотно живеещи лица с увреждания, които въпреки че нямат нужда от определена чужда помощ, разполагат с медицински документи, удостоверяващи невъзможността им за самообслужване, както и самотно живеещи лица в надтрудоспособна възраст, които не могат да се самообслужват и нямат определена степен на намалена работоспособност.

 След извършване на функционална оценка на лицата, в зависимост от резултатите, ще се предоставят два вида подкрепа: здравно-социални услуги за лица, нуждаещи се от малка подкрепа, и здравно-социални услуги за лица, нуждаещи се от умерена подкрепа. Ще се извърши предоставяне на почасови мобилни интегрирани здравно-социални услуги. Проектът предвижда обхващане на 38 потребители за период от 24 месеца с общ бюджет от 357 035,95 лв. ​

 За всички допустими по настоящата процедура потребители ще бъде изготвена реална оценка на нуждата от подкрепа по методика от Управляващия орган, използвайки инструментариума за извършване на функционална оценка на лицата за извършване на ежедневни дейности по скалата на Бартел и оценка на възможностите на лицата да извършват инструментални ежедневни дейности по скалата на Лоутън-Броди.

**В тази връзка Община Иваново обявява подбор за:**

1. **Потребители** за ползване на почасови мобилни здравно-социални услуги по проект BG05SFPR002-2.012-0197-С01 „Иновативни здравно-социални услуги в община Иваново”

 Кандидатите, изявили желание да използват услугата трябва да отговарят на следните условия:

* самотноживеещи лица с увреждания, които независимо, че нямат определена чужда помощ, разполагат със съответните медицински документи, удостоверяващи невъзможността им за самообслужване за определен период от време;
* самотноживеещи лица в над трудоспособна възраст в невъзможност за самообслужване, които нямат определена по съответния ред степен на намалена работоспособност.

 Кандидатите трябва да подадат следните документи:

* Карта за участие;
* Заявление за ползване на услуга по образец;
* документ за самоличност (за справка);
* документ за самоличност на законния представител – настойник, попечител (за справка; ако е приложимо);
* експертно решение на ТЕЛК/НЕЛК, протокол от ЛКК (копие);
* документ за настойничество/попечителство или пълномощно да се представлява лицето, желаещо да ползва услугата (копие);
* епикриза от болница (копие);
* Декларация за съгласие за обработка на личните данни по образец.
1. **За длъжността „Домашен помощник”** по проект проект BG05SFPR002-2.012-0197-С01 „Иновативни здравно-социални услуги в община Иваново”

по ПРЧР 2021-2027.

* 1. Изисквания за заемане на длъжността:
* Минимално образование - основно;
* Професионален опит: не се изисква, но е предимство;
* Да имат мотивация за директна работа с лица с увреждания и самотноживеещи лица в надтрудоспособна възраст в невъзможност за самообслужване;
* Да не са осъждани;
* Да не са в конфликт на интереси;
* Готовност за работа по график.

Кандидатите трябва да подадат следните документи:

* Заявление по образец;
* Документ за самоличност (за справка);
* Автобиография (свободен текст);
* Копие от документи за придобито образование;
* Декларация по образец;

 **2.2.** Начин на провеждане на подбора: по документи.

 **2.3.** Трудово правоотношение – одобреният „Домашен помощник” се назначава на срочно трудово правоотношение на основание чл.68, ал.1, т.2 от КТ – до завършване на определена работа – приключване дейността по проекта.

 Трудовото възнаграждение се определя на база минимална работна заплата за страната.

 3. **Краен срок за подаване на документите по т.1 и т.2: до приключване дейностите по проекта.**

 Услугата се предоставя във всички населени места в община Иваново.

 Необходимите документи по образец са качени на сайта на Община Иваново: [www.ivanovo.bg](http://www.ivanovo.bg)

 Заявления се приемат от 20.05.2025 год. всеки работен ден от 9:00 ч. до 16:00 ч. в Центъра за гражданска регистрация, административно обслужване и информация на гражданите, с. Иваново, обл. Русе, ул. „Олимпийска” № 75, сградата на Община Иваново.

За допълнителна информация:

Община Иваново

тел. 08116/22-53, вътр. 33